
ДО 
ОБЩИНСКИ СЪВЕТ
БУРГАС
ДОКЛАДНА  ЗАПИСКА

                 от  Димитър Николов Николов  – Кмет на Община Бургас

Относно: Разходване на натрупани средства по чл.60, ал.2, т.1 и 2 и 64, ал. 1 от Закона за управление на отпадъците, за прилагане на мерки по чл.63, ал.4 и ал.7 от Закона на здравето.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Извънредното положение и въведените по време на действието и след отмяната му противоепидемични мерки наложиха промени в приоритетите на държавата и общините. На преден план са изведени дейностите, свързани с обезпечаване на дейностите, свързани с въведените противоепидемични мерки.
През периода на извънредното положение, а и след него продължи работата на  Общинския кризисен щаб, който във взаимодействие с националния и областния такъв определя на местно ниво предприемане на превантивни мерки за ограничаване разпространението на корона вирус COVID-19.  
Община Бургас създаде организация за прилагане на мерките във всички свои административни звена, структури, търговски дружества, чийто капитал е общинска собственост, приоритетно в лечебните заведения. Проучиха се потребностите на лечебните заведения от специализирана апаратура, тестове и консумативи за осъществяване на бързи и PCR генетични изследвания и се осигури най- необходимото за посрещане на най-неотложните дейности.
Въз основа на взетите решения от общински съвет Бургас до този момент се осигуриха средства от бюджета за най-необходимите дейности и средства, както за осигуряване на апаратура за лечебните заведения, така и за подпомагане с хранителни пакети – дейност, извършена от постоянната комисия по Социални дейности на общинския съвет. 
Фактическата обстановка в света и държавата налагат необходимостта от продължаване на част от дейностите, за да се ограничи заразата. Безспорно част от мерките включват осигуряване периодично дезинфекция на улици, паркове, подлези, автобусите и спирките на градския транспорт, детските площадки и фитнес уредите на открито, измиване и дезинфектиране на площадките на контейнерите за битови отпадъци. 

[bookmark: to_paragraph_id42914456][bookmark: to_paragraph_id42914474]Ето защо, с §41 от Преходните и заключителни разпоредби към Закона за изменение и допълнение на Закона за здравето (ДВ, бр. 44 от 2020 г., в сила от 14.05.2020 г.) до 31 декември 2020 г., до 30 на сто от натрупаните средства по чл. 60, ал. 2, т. 1 и 2 и чл. 64, ал. 1 от Закона за управление на отпадъците може да се разходват за прилагане на мерки по чл. 63, ал. 4 и 7 от Закона за здравето, свързани с изпълнението на изискванията на Закона за управление на отпадъците. Разходването на средствата може да се извърши по решение на общински съвет и след одобрение от страна на Министъра на околната среда и водите.
С писмо до Националното сдружение на общините в Република България писмо, Министърът на околната среда и водите покани кметовете да се възползват от предоставената възможност от законодателя. 
Съгласно разясненията, допустимите разходи могат да бъдат направени по следните направления:
· за събиране на отпадъци, образувани в резултат на обявена извънредна епидемиологична обстановка и транспортирането им до инсталации и съоръжения за третирането и обезвреждането им;
· осигуряване на съдове за събиране на отпадъци, образувани в резултат на обявената епидемиологична обстановка, както и за третирането на такива от медицински центрове, лаборатории и други;  
· за поддържане на чистотата и дезинфекция на местата, предназначени за обществено ползване и осигуряване на оборудване за дезинфекция и безопасност на публичните пространства и местата за обществено ползване. 

Описаните допустими разходи съответстват на дейностите, които Община Бургас е предприела за ограничаване на заразата и които доказват своята ефективност.
Бургас, като град, в който се развива туризъм следва да предостави сигурност и на жителите си и на гостите. Независимо от липсата и минимално регистрирани случаи на зараза прилагането на мерките следва да продължи със същия интензитет. Ето защо, продължава да се извършва периодично измиване на улици, площади и обществени места,  осигурява се дезинфекция на места за обществено ползване – всички публични сгради и такива, в които се провеждат събития – летен театър, сцени, пейки, спирки, кораб, осигурява се висока дезинфекция на съдовете за битови отпадъци,. Дезинфекцират се тант на общинските медицински заведения, църкви, Общината има готовност да извършва дезинфекция в жилищни кооперации и блокове, в случай на установени заразени лица с вируса.
Същевременно с това е необходимо да се осигури 24 часово видеонаблюдение на мобилните центрове за разделно събиране на отпадъци както и на определени площадки в града, където са разположени съдове за смесени отпадъци, обекти на чести посегателства от граждани. Постоянното видеонаблюдение ще има превантивен характер и ще предотврати евентуално разнасяне на зарази при ровене и разпръсване на битов отпадък от контейнерите.
Също така е необходимо с цел предотвратяване на струпване на много хора на  ключови обществени места на територията на Община Бургас да се постави видеонаблюдение за извършване на допълнителен мониторинг за спазване на мерките за социална дистанция и своевременно подаване на сигнали към компетентните органи.
 В тази връзка и предвид необходимостта от осигуряване средства за  ефективност на въведените мерки, , предлагам до 30 на сто /допустимата по закон част/ от натрупаните средства по чл.60, ал.2, т.1 и 2 и 64, ал. 1 от Закона за управление на отпадъците да бъдат разходвани за закупуване на оборудване и средства за дезинфекция както следва:
1. - Многофункционални пръскачки за дезинфекция, дезинсекция на големи градски райони, тревни площи и високи дървета, оборудване към тях и високопроходими автомобили, отговарящ на изискванията за товароносимост и вместват в каросерията  на предвидените машини
2. Ръчни пръскачки и атомизатори за дезенфекция;
3. Дезинфекционни средства за общински, административни и публични сгради; на закрити пространства и административни сгради с голям поток от външни посетители;
4. Камери за наблюдение на мобилните центрове за разделно събиране на отпадъци и площадки за контейнери ;
5. Камери за наблюдение на обществени места
6. Заплащане на извършени разходи за дезинфекция, съгласно приложена справка, за периода на извънредното положение, обявено с решение на Народното събрание от 13.03.2020 г.
За необходимите оборудване и препарати за дезинфекция е приложена подробна справка.
Предвид изложеното и на основание §41 от Преходните и заключителни разпоредби към Закона за изменение и допълнение на Закона за здравето (ДВ, бр. 44 от 2020 г., в сила от 14.05.2020 г.)  във вр. с чл. 63, ал. 4 и 7 от Закона за здравето, чл. 21, ал. 1, т. 8  от Закона за местното самоуправление и местната администрация, предлагам, Общински съвет - Бургас да приеме следните: 

Р Е Ш Е Н И Я
I.  До 30 на сто от натрупаните средства за обезпечение, покриващо бъдещи разходи за закриване и следексплоатационни грижи на площадката на общинското депо за управление на отпадъците на Община Бургас, да бъдат разходвани за: 
1. закупуване на оборудване и средства за дезинфекция с цел прилагане на противоепидемични мерки от страна на Общината, съгласно подробна справка, 
2.  дейности, свързани със събиране на отпадъци, образувани в резултат на обявена извънредна епидемиологична обстановка и транспортирането им до инсталации и съоръжения за третирането и обезвреждането им; осигуряване на съдове за събиране на отпадъци, образувани в резултат на обявената епидемиологична обстановка, както и за третирането на такива от медицински центрове, лаборатории и други; за поддържане на чистотата и дезинфекция на местата, предназначени за обществено ползване и осигуряване на оборудване за дезинфекция и безопасност на публичните пространства и местата за обществено ползване.
 Разходването на средствата да се извърши след одобрение от страна на Министъра на околната среда и водите.
 
 
Приложение: справка
 

ДИМИТЪР НИКОЛОВ
Кмет на Община Бургас

